Naxos vetää matkailijoita puoleensa paratiisimaisten maisemien ja rantansa puolesta. Tämä kaunis saari tarjoaa ennen kaikkea upeita maisemia vuoristoineen, rantoineen ja pienine kylineen, rentoutumista ja hyvää ruokaa unohtamatta. Koska Naxos on suuri saari, on rantaviiva myös valtava. Saaren tunnetuimmat rannat löytyvät pääasiassa sen länsipuolelta. Suosituimpia rantoja ovat Plaka, Agios Prokopios, Agia Anna ja Sahara. Näillä rannoilla saat nauttia puhtaista valkoisista hiekkarannoista ja pulahtaa kristallinkirkkaaseen meriveteen. Toinen vierailemisen arvoinen ranta on upea Alykon ranta. Tämä ranta-alue koostuu monista pienistä eristäytyneistä lahdista, joissa on pehmeää valkoista hiekkaa ja koskemattomia vesiä. Alikon rannan yläpuolella on ainutlaatuinen setrimetsä, jossa on upeita hiekkadyynejä. Alykon rannan läheisyydessä on myös mielenkiintoinen kulttuurikohde, nimittäin hylätty hotelli, joka on muutettu avoimeksi galleriaksi katutaiteilijoille. Naxos tarjoaa myös kulttuuria ja historiaa vierailijoilleen. Apollonin temppeli ja muinainen muistomerkki – Portara ja oikealla oleva Choran linna – ovat saaren tärkein kulttuuriperintö. Partora on antiikin aikainen suuri oviaukko, joka on tehty kivistä. Paikka on erityisen romanttinen auringonlaskun aikaan. Monet tulevatkin linnaan kävelykierrokselle juuri auringonlaskun aikaan, jonka jälkeen taivaan värinäytelmää voi ihastella Portarassa. Saarella on lukuisia rakennuksia ja raunioita Antiikin ajalta. Tunnetuimpia saarella olevia temppeleitä ovat Dionysoksen temppeli ja Demeterin temppeli. Naxos vetää puoleensa myös aktiivilomailijoita ja saari onkin erityisen suosittu purjelautailu- ja leijalautailupaikka. Migri Viglan tarjoaa hyvät puitteet niille, jotka haluavat lomaltaan meriaktiviteetteja. Rannalla on myös monia purjelautailu- ja leijalautailukouluja, joissa aloittelijakin voi ottaa oppitunteja. Lisäksi Naxos tarjoaa ihastuttavia ja romanttisia pikkukyliä, joissa kannattaa ehdottomasti vierailla. Chalki on pieni kylä, jonka maisemat ovat kuin suoraan postikortista. Komiaki on Naxoksen korkein kylä, jonne pääsee mutkittelevaa vuoristotietä pitkin, ja Koronos-kylästä näkymät viinitarhoille ovat ihastuttavat.